《夜起西山草堂口占别吴又札梁颙若梁亮圃》
清代·陈恭尹

无成三十老渔蓑，旧国深惭此屡过。生计未知何事好，诗篇唯觉别人多。

高城晓角收凉月，岐路西风长白波。犹幸交亲不相弃，夜烧银烛为悲歌。

作者简介：陈恭尹（1631 ～1700），字元孝，初号半峰，晚号独漉子，又号罗浮布衣，汉族，广东顺德县（今佛山顺德区）龙山乡人。著名抗清志士陈邦彦之子。清初诗人，与屈大均、梁佩兰同称岭南三大家。又工书法，时称清初广东第一隶书高手。有《独漉堂全集》，诗文各15卷，词1卷。